SABINA ร่วมงาน Opportunity Day โชว์งบ Q2 กำไรโต 24%
SABINA ร่วมให้ข้อมูลในงาน Opportunity Day โชว์งบไตรมาส 2 กำไรโต 24% เดินหน้าจ่ายปันผลงวดครึ่งปีแรก 0.41 บาทต่อหุ้น
SABINA ร่วมให้ข้อมูลในงาน Opportunity Day โชว์งบไตรมาส 2 กำไรโต 24% เดินหน้าจ่ายปันผลงวดครึ่งปีแรก 0.41 บาทต่อหุ้น
19 ส.ค. 2564

นายบุญชัย ปัณฑุรอัมพร ประธานเจ้าหน้าที่บริหาร นายสมคิด ผดุงเกียรติศักดิ์ ประธานเจ้าหน้าที่บริหารการเงิน และนางสาวดวงดาว มหะนาวานนท์ ประธานเจ้าหน้าที่บริหารการส่งเสริมธุรกิจ บริษัท ซาบีน่า จำกัด (มหาชน) หรือ SABINA ร่วมให้ข้อมูลผลการดำเนินงานของบริษัทฯ ในงานบริษัทจดทะเบียนพบผู้ลงทุน (Opportunity Day) ผ่านระบบออนไลน์ เพื่อลดผลกระทบจากการแพร่ระบาดของไวรัสโควิด-19 โดยในไตรมาสที่ 2 ของปี 2564 บริษัทฯ มีกำไรสุทธิ 62.67 ล้านบาท เพิ่มขึ้น 24.30% จากงวดเดียวกันของปีก่อน พร้อมประกาศจ่ายเงินปันผลสำหรับผลประกอบการงวดครึ่งปีแรกในอัตราหุ้นละ 0.41 บาท กำหนดวันไม่ได้รับสิทธิในเงินปันผล (XD) วันที่ 26 สิงหาคม 2564 และกำหนดจ่ายเงินปันผลในวันที่ 10 กันยายน 2564
 